
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 235 

6 Μαΐου 2010 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας δημοσίας εποικιστικής δα¬ 
σικής εκτάσεως 3.013,00 τετραγωνικών μέτρων, 
του αγροκτήματος Αψάλου, στη θέση «τεμάχιο 
3241» του Δημοτικού Διαμερίσματος Αψάλου, του 

Δήμου Αριδαίας του Νομού Πέλλας. 1 

Επικύρωση καθορισμού οριογραμμών υδατορέματος 
«Κεφαλάβρυσου» στο Δ.Δ. Πύργου του Δ. Ευρω- 
στίνης Νομού Κορινθίας. 2 


ΑΠΟΦΑΣΕΙ Σ 

Αριθμ. 1225 (1) 


Κήρυξη ως αναδασωτέας δημοσίας εποικιστικής δασι¬ 
κής εκτάσεως 3.013,00 τετραγωνικών μέτρων, του 
αγροκτήματος Αψάλου, στη θέση «τεμάχιο 3241» του 
Δημοτικού Διαμερίσματος Αψάλου, του Δήμου Αρι¬ 
δαίας του Νομού Πέλλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την παρ. 3 του άρθρου 117 του Συντάγματος της 
χώρας. 

2. Τις περί διοικητικής αποκέντρωσης διατάξεις του 
Ν. 3200/1955. 

3. Τις δ/ξεις του Ν. 998/79 «Περί προστασίας δασών 
και δασικών εν γένει εκτάσεων» και ειδικότερα: 

α) του αρθ. 41 παρ. 1 

β) του αρθ. 38 παρ. 1 

γ) του αρθ. 70 όπως συμπληρώθηκε με το αρθρ. 12 
παρ. 2 του Ν. 2040/92 και αντικαταστάθηκε με την πα¬ 
ράγραφο 15 του άρθρου 1 του Ν. 3208/03. 

4. Τις δ/γές του Υπ. Γεωργίας: 

α) 160417/1180/80, β) 182447/3049/80 γ) 154659/24.05.82 

5. Τις διατάξεις του Ν. 2218/94 «Περί ίδρυσης Νομαρ¬ 
χιακής αυτ/σης κ.λπ.» και τα άρθρα 4 παρ. 7 και 6 παρ. 


7 του Ν. 2240/94 «Συμπλήρωση διατάξεων για τη Νομ. 
αυτ/ση κ.λπ.». 

6. Το Ν. 2503/97 «Διοίκηση, οργάνωση, στελέχωση της 
Περιφέρειας κ.λ.π.». 

7. Την με αριθμ. 8063/30.10.2008 (Β’ 2317/2008) από¬ 
φαση του Γ.Γ. Π.Κ.Μ. «Περί ανάθεσης αρμοδιοτήτων σε 
υπηρεσίες της Περιφέρειας Κ.Μ. και μεταβίβαση του 
δικαιώματος υπογραφής». 

8. Την 1543/13.04.2010 πρόταση του Δασαρχείου Αρι¬ 
δαίας περί κήρυξης αναδασωτέας της αναφερόμενης 
στο θέμα έκτασης, αποφασίζουμε: 

Κηρύσσουμε αναδασωτέα Δημόσια Εποικιστική Δασι¬ 
κή έκταση 3.013 τετραγωνικών μέτρων (τριών χιλιάδων 
και δέκα τριών τετραγωνικών μέτρων), με σκοπό την 
αποκατάσταση της δασικής βλάστησης με φυσική και 
τεχνική αναδάσωση, η οποία βρίσκεται στο αγρόκτη¬ 
μα Αψάλου στη θέση «τεμάχιο 3241», του Δημοτικού 
Διαμερίσματος Αψάλου, του Δήμου Αριδαίας που δια¬ 
πιστώθηκε ότι εκχερσώθηκε κατά την 7^ Απριλίου 2010. 
Η έκταση αυτή προσδιορίζεται από τα στοιχεία 1, 2, 3, 
...52, 53, 54, Α, Β, Γ, Δ, όπως φαίνεται στο συνημμένο 
διάγραμμα και η θέση της είναι σημειωμένη στο από¬ 
σπασμα φύλλου χάρτη ΓΥΣ «ΕΔΕΣΣΑ» κλιμ. 1:50.000 τα 
οποία αποτελούν αναπόσπαστο μέρος της απόφασης 
αυτής και έχει όρια: 

Ανατολικά: Με δασική έκταση (τεμ. 3241) και αγροτική 
οδό. 

Δυτικά: Με δασική έκταση (τεμ. 3241) και με αριθ. 3018 
κληροτεμάχιο. 

Βόρεια: Με δασική έκταση (τεμ. 3241), ρέμα και με αριθ. 
3027 κληροτεμάχιο. 

Νότια: Με δασική έκταση (τεμ. 3241). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα 21 Απριλίου 2010 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης Δασών κ.α.α 
ΜΑΡΙΑ ΒΑΡΟΥΤΣΙΔΟΥ 













ΤΟΠΟΓΡΑΦίΚΟ ΔΙΑΓΡΑΜΜΑ 

Δημόσιας εποικιστικής δασικής έκτασης εμβαδού 3.013 τ.μ. εντός του κοινόχρηστου τεμαχίου 3241 του αγροκτήματος Αψάλου του ΔΛ. Αψάλου Δήμου Αριδαίας 
η οποία εκχερσώθηκε παράνομα με χωματουργικό μηχάνημα, με σκοπό τη διάνοιξη οδού και την εττέκταση κληροτεμαχίων. 

Αριθμ. 577/10 (2) 

Επικύρωση καθορισμού οριογραμμών υδατορέματος 
«Κεφαλόβρυσου» στο Δ.Δ. Πύργου του Δ. Ευρωστί- 
νης Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη τις ακόλουθες διατάξεις, και λοιπά 
έγγραφα: 

1. Τις διατάξεις των άρθρων 5, 6 και 8 του Ν. 3200/1955 
«Περί Διοικητικής Αποκέντρωσης». 

2. Τις διατάξεις του Ν. 2853/16.07.1922 «Περί υδραυλι¬ 
κών εν γένει έργων και αστυνομεύσεως των Δημοσίων 
Υδάτων», όπως αυτές τροποποιήθηκαν με τις αντίστοι¬ 
χες του Ν.Δ. 10/29.12.1923 και κωδικοποιήθηκαν από τις 
διατάξεις του Π.Δ. 18/21.03.1924 (ΦΕΚ 61/Α’). 

3. Τις διατάξεις της υπ’ αριθμ. 3046/304/03.02.89 από¬ 
φασης του Αναπληρωτή Υπουργού Περιβάλλοντος 
Χωροταξίας και Δημοσίων Έργων «Κτιριοδομικός Κα¬ 
νονισμός» και ειδικότερα τις διατάξεις του άρθρου 6 
αυτού σχετικά με τη δόμηση κοντά σε ρέματα, όπως 
ισχύει σήμερα. 

4. Τις διατάξεις του Ν. 3010/25.04.2002 (Α’ 91) «Εναρμό¬ 
νιση του Ν. 1650/1986 με τις οδηγίες 97/11 ΕΕ και 96/61 
ΕΕ» και ειδικότερα τις διατάξεις του άρθρου 5 αυτού 
«Διαδικασία Οριοθέτησης και ρυθμίσεις θεμάτων για 
τα υδατορέματα». 

5. Τις διατάξεις του Ν. 2503/1997 (ΦΕΚ 107/Α730.05.1997) 
«Διοίκηση, Οργάνωση, Στελέχωση της Περιφέρειας, Ρυθ¬ 
μίσεις θεμάτων για την Τοπική Αυτοδιοίκηση και άλλες 
διατάξεις». 

6. Τις οικείες διατάξεις του Ν. 2508/1997 (ΦΕΚ 124/ 
Α713.06.1997) «Βιώσιμη Οικιστική Ανάπτυξη των πόλεων 
και οικισμών της χώρας και άλλες διατάξεις». 

7. Τις οικίες διατάξεις του Ν. 2690/1999 (ΦΕΚ 45/Α71999) 
«Κύρωση Κώδικα Διοικητικής Διαδικασίας και άλλες δι¬ 
ατάξεις». 

8. Τα οριζόμενα στη με αριθμό 19664/20.12.2001 από¬ 
φαση του Γενικού Γραμματέα Περιφέρειας Πελοπον- 
νήσου. 

9. Τα οριζόμενα στη με αριθμό 1592/14.02.2002 από¬ 
φαση του Γενικού Γραμματέα Περιφέρειας Πελοπον- 
νήσου. 


10. Τη σύμφωνη γνώμη του Δημοτικού Συμβουλίου του 
Δήμου Ευρωστίνης (αρ. απόφασης 290/09). 

11. Τα από Σεπτέμβριο 2009 τοπογραφικά διαγράμμα¬ 
τα (αρ. σχεδίου Υ 3.1 και Υ 3.2 κλίμακας 1:250), καθορι¬ 
σμού οριογραμμών υδατορέματος «Κεφαλόβρυσου» στο 
Δ.Δ. Πύργου του Δ. Ευρωστίνης Νομού Κορινθίας, τα 
οποία συντάχθηκαν από τον Διπλ. Αγρονόμο Τοπογρά- 
φο Μηχανικό Μαγγίνα Σπύρο, όπως αυτά ελέγχθηκαν 
και θεωρήθηκαν στις 18/09/2009 από τη Δ/νση Τεχνικών 
Υπηρεσιών της Ν.Α. Κορινθίας. 

12. Η από Σεπτέμβριο 2009 Τεχνική Έκθεση Υδρολο- 
γικής-Υδραυλικής μελέτης καθορισμού οριογραμμών 
υδατορέματος «Κεφαλόβρυσου» στο Δ.Δ. Πύργου του 
Δ. Ευρωστίνης Νομού Κορινθίας, η οποία συντάχθηκε 
από τον Διπλ. Αγρονόμο Τοπογράφο Μηχανικό Σωτήριο 
Καραλή, ελέχθηκε και θεωρήθηκε στις 18/09/2009 από 
τη Δ/νση Τεχνικών Υπηρεσιών της Ν.Α. Κορινθίας. 

13. Τη με αριθμό 5717/2009/11.02.2010 απόφαση της 
Δ/νσης Τεχνικών Υπηρεσιών της Ν. Α. Κορινθίας, σχετικά 
με τον καθορισμό των οριογραμμών τμήματος υδα¬ 
τορέματος «Κεφαλόβρυσου» στο Δ.Δ. Πύργου του Δ. 
Ευρωστίνης Νομού Κορινθίας σύμφωνα με το αμέσως 
πιο πάνω αναφερόμενο τοπογραφικά και υψομετρικό 
διάγραμμα, αποφασίζουμε: 

Την επικύρωση των οριογραμμών υδατορέματος 
«Κεφαλόβρυσου» στο Δ.Δ. Πύργου του Δ. Ευρωστίνης 
Νομού Κορινθίας οριζομένων με τα σημεία δ1 - δ71 (ΔΕ¬ 
ΞΙΑ) και α1 - α61 (ΑΡΙΣΤΕΡΑ) εκατέρωθεν της βαθιάς 
γραμμής του ρέματος στο τοπογραφικά και υψομετρικό 
διάγραμμα (αρ. σχεδίου Υ 3.1 και Υ 3.2 κλίμακας 1:250), το 
οποίο συντάχθηκε από τον Διπλ. Αγρονόμο Τοπογρά¬ 
φο Μηχανικό Μαγγίνα Σπύρο, ελέχθηκε και θεωρήθηκε 
στις 18/09/2009 από τη Δ/νση Τεχνικών Υπηρεσιών της 
Ν.Α. Κορινθίας και αποτελεί αναπόσπαστο μέρος της 
παρούσας απόφασης. 

Η απόφαση αυτή μαζί με τα συνημμένα τοπογρα- 
φικά και υψομετρικά διαγράμματα καθορισμού των 
οριογραμμών να δημοσιευθούν στην Εφημερίδα της 
Κυβερνήσεως. 

Τρίπολη, 8 Απριλίου 2010 
Ο Γενικάς Γραμματέας Περιφέρειας 
ΦΩΤΗΣ ΧΑΤΖΗΜΙΧΑΛΗΣ 

